Vasilios Kalogeracos

Vasilios Kalogeracos (født 21. mars 1975 i Perth) er en tidligere australsk fotballspiller av gresk opphav som har spilt for klubber i England, Malaysia og Australia. Kalogeracos var regnet som en skuddvillig angrepsspiller med spisskompetanse i sin hurtighet. I Norge er han mest kjent for sitt opphold hos Hamarkameratene.

Kalogeracos har blant annet spilt for Birmingham City, Stevenage Borough, Kuala Lumpur FA, Floreat Athena, Perth Glory, Stockport County og South Melbourne i tillegg til flere australske klubber på øverste nivå. I mai 2000 var Kalogeracos på et tre måneders langt låneopphold hos Hamarkameratene fra Perth Glory, hvor han skåret fire mål i løpet av ti kamper. Kalogeracos har for øvrig også landslagskamper for aldersbestemte lag i Australia.

Referanser

Eksterne lenker 
 
 Weltfussball.at – Kalogeracos' spillerprofil hos Weltfussball
 HamKam.no – Kalogeracos' spillerprofil hos Hamarkameratene

Australske fotballspillere
Fotballspillere for Birmingham City FC
Fotballspillere for Stevenage FC
Fotballspillere for Perth Glory FC
Fotballspillere for Stockport County FC
Fotballspillere for HamKam
Fotballspillere for South Melbourne FC
Fødsler i 1975